પોરબંદરમાં પ્રખ્યાત શિલ્પકાર ભીમભાઈ કોટીયા અવનવા ગણેશજીની મૂર્તિ બનાવે છે. છેલ્લા 15 વર્ષથી આ શિલ્પકારે ગણેશ ચતુર્થીને લઈને અનેક મૂર્તિઓ બનાવી છે. હાલમાં ગણેશ ચતુર્થી બાદ નવરાત્રી આવી રહી છે અને નવરાત્રીમાં ખેલૈયાઓ મન મૂકીને રાસની રમઝટ બોલાવશે. ત્યારે નવરાત્રીને ધ્યાને લઈને શિલ્પકાર ભીમભાઈ કોટીયાએ ખેલૈયાનાં રૂપમાં ગણેશજીની મૂર્તિ બનાવી છે. આ મૂર્તિની પંચહાટડી ખારવાવાડમાં સ્થાપના કરવામાં આવી છે અને ખેલૈયારૂપી ગણેશજીને જોવા અને દર્શન કરવા લોકો ઉમટી રહ્યા છે.